
Automatikusan generált leírás]                                                              LOMTALANÍTÁS                  		
Tisztelt Ügyfelünk!	
					
Tájékoztatjuk Dunavecse településen 2025.07.30. napjáig igényelhető a második féléves időszakra eső díjmentes házhoz menő lomtalanítás. Az igénybejelentést követően a lomtalanítás 2025. augusztus hónapban történik.
A lomtalanítási igényét a 06 1 776 77 77 telefonszámon, vagy az ugyfelszolgalat@dtkh.hu e-mail címen jelezheti ügyfélszolgálatunk felé beazonosítás - vevőazonosító megadását követően.

Lomhulladék : az az eseti jelleggel keletkező, nagyméretű darabos háztartási hulladék, mely mérete miatt nem fér a közszolgáltatáshoz rendszeresített hulladékgyűjtő edénybe (kukába).
Például: 
· berendezési tárgyak (asztal, szék, szekrény, ágy, komód) szétszerelt mozgatható állapotban
· fából készült bútorok/tárgyak - ablakkeret, ajtó, kerítés
· műanyagból készült tárgyak – vödör, láda, kertibútor, gyerekjátékok, hordó, virágcserép;
· textíliák – szőnyeg, ágynemű, ruhanemű, szivacsmatrac

Nem tartoznak a lomtalanítás körébe, így nem kerülnek elszállításra: zöldhulladék: gally, salak, trágya, szalma, egyéb növényi és állati hulladék; építési hulladék, egyéb ipari hulladék; veszélyes elektromos, elektronikai készülékek (pl. TV-készülék, hűtőgép); gumiabroncsok, autó – és gépalkatrészek, veszélyes hulladékok, (pl.: gumiabroncs, akkumulátor; festékes dobozok, kátrány származékok, használt sütőolaj, zsiradék, gépjárműolaj); állati tetem, fertőző és undort keltő anyag; heti hulladékszállítás körébe tartozó háztartási, szelektív valamint gazdálkodói tevékenységből származó hulladék.

A kihelyezett lom elszállítása az előre egyeztetett napon történik, mely a megadott napon reggel 6 óráig az ingatlan utcafronti részére helyezhető ki! Kérjük, hogy a nagydarabos lom (pl. bútor) kivételével a kisebb méretű anyagok a hatékonyabb elszállítás és szétszóródás megakadályozása érdekében bezsákolva, kötegelve kerüljenek kihelyezésre. A lomhulladékot minden esetben úgy kell elhelyezni, hogy az a jármű- és a gyalogos forgalmat ne akadályozza, a zöldterületeket és a növényzetet ne károsítsa, továbbá ne járjon baleset vagy károkozás veszélyének előidézésével.

Automatikusan generált leírás]Szolgáltató elérhetősége: 
2700 Cegléd, Rákóczi út 23.
telefon: 06 1 776 77 77; 
ügyfélkapcsolati pontjainkról bővebb információt www.dtkh.hu weboldalon talál.

